Βασίλης Μπεκίρης

Ο Βασίλης Μπεκίρης είναι Έλληνας πολιτικός.

Γεννήθηκε το 1936 στην Κάτω Αχαΐα. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες στην τότε Πάντειο Σχολή Πολιτικών Επιστημών (σημερινό Πάντειο Πανεπιστήμιο).

Άσκησε τη δικηγορία στην πόλη των Πατρών. Τη δεκαετία του 1960, ήταν αρχηγός της Νεολαίας ΕΡΕ (ΕΡΕΝ) Αχαΐας και διευθυντής του πολιτικού γραφείου του Παναγιώτη Κανελλόπουλου.

Διετέλεσε βουλευτής Αχαΐας με τη Νέα Δημοκρατία από το 1974 μέχρι το 1996, και χρημάτισε υφυπουργός Εθνικής Παιδείας και Θρησκευμάτων από τον Απρίλιο του 1990 μέχρι τον Δεκέμβριο του 1992.

Πηγές

Βουλευτές εκλεγμένοι με τη Νέα Δημοκρατία
Βουλευτές Αχαΐας
Έλληνες υφυπουργοί Εθνικής Παιδείας και Θρησκευμάτων